Surat Al-Hajj (, , "Haji") nakeuh surat keu-22 lam Al-Qur'an nyang jeumeulah ayatjih nakeuh 78 ayat. Padum-padum droe ahli tafsir geupeugah surat nyoe neupeutrön di Meukah, salang na padum droe ahli tafsir nyang la'én geupeugah surat nyoe neupeutrön di Madinah.

Surat nyoe geupeunan ngön Al-Hajj sabab lam surat nyoe na geuseubôt bhah haji, lagèe ihram, thawaf, sa'i, wuquf di Arafah, koh ôk, ngön fa'èdah pubuet haji. Seula'én nyan, lam surat nyoe geupeugah meunyoe buet haji ka geupeulaku nibak jameuen Nabi Ibrahim a.s. Ka'bah nyan cit geupeudöng lé Nabi Ibrahim ngön aneukgeuh, Nabi Isma'il.

Meunurôt Al-Ghaznawi, surat Al-Hajj nakeuh surat nyang bida nibak surat nyang la'én lam Al-Qur'an saweub surat nyoe neupeutrön bak watèe malam ngön watèe uroe, lam watèe musafir ngön kön lam watèe musafir, na ayat nyang neupeutrön di Meukah ngön na ayat nyang neupeutrön di Madinah, na ayat nyang meuhubông ngön prang ngön na ayat nyang meuhubông ngön bhah damèe, na ayat nyang muhkam ngön na ayat nyang mutasyabihat.

Nè 

  Mukaddimah Al Qur'an versi terjemahan Departemen Agama Republik Indonesia.

Pranala Luar 
 Surat Al-Hajj Online.

Surat Madaniyah
Surat Makkiyah